

**Στη διάσκεψη Τύπου της Κυπριακής Ομοσπονδίας**

**Αυτοκινήτου η Κάλλη Χατζηιωσήφ**

Το μέλος του ΔΣ ΚΟΑ Κάλλη Χατζηιωσήφ παρευρέθηκε στη δημοσιογραφική διάσκεψη που παρέθεσε η Κυπριακή Ομοσπονδία Αυτοκινήτου την Πέμπτη 1 Σεπτεμβρίου για να παρουσιάσει του αθλητές του μηχανοκίνητου αθλητισμού που διαπρέπουν σε διεθνείς αγώνες.

Η κα. Χατζηιωσήφ μετέφερε στον χαιρετισμό της τις ευχές του Προέδρου του ΚΟΑ Ανδρέα Μιχαηλίδη για επιτυχίες στους αθλητές που εκπροσωπούν την Κύπρο στο εξωτερικό. «Ο ΚΟΑ βρίσκεται σταθερά στο πλευρό του μηχανοκίνητου αθλητισμού και τον στηρίζει με κάθε δυνατό τρόπο, ώστε να συνεχιστούν οι επιτυχίες που τα τελευταία χρόνια με ιδιαίτερη ικανοποίηση βλέπουμε να πληθαίνουν», σημείωσε μεταξύ άλλων η Κάλλη Χατζηιωσήφ.

Στη διάσκεψη Τύπου παρουσιάστηκαν τα τρία κυπριακά πληρώματα που θα συμμετάσχουν την επόμενη εβδομάδα στο Ράλλυ Ακρόπολις και οι οδηγοί που αγωνίζονται στο Πανευρωπαϊκό Πρωτάθλημα Drift.